Duomenų valdytojas: Jaunimo reikalų agentūra

Juridinio asmens kodas: 188681478

Registruotos buveinės adresas: Vytenio g. 6, LT-03113 Vilnius

**PRIVATUMO PRANEŠIMAS**

**(dėl projekto „JUNGTYS“ Nr. 07-020-P-0001 (toliau – Projektas JUNGTYS) įgyvendinimo: neaktyvių jaunų žmonių (toliau – NEET) identifikavimo, NEET ir mažiau galimybių turinčio jaunuolio (toliau MGT) statuso pasikeitimo ir statuso, baigus dalyvauti veiklose, tikrinimo)**

Informuojame Jus, kad Jaunimo reikalų agentūroje (toliau – Agentūra) asmens duomenys yra tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 96/46/EB (toliau – BDAR), Lietuvos Respublikos asmens duomenų teisinės apsaugos įstatymo, ir kitų susijusių teisės aktų bei kontroliuojančių institucijų nurodymų, gairių ir rekomendacijų.

Norėdami sužinoti daugiau, kaip NEET, pageidaujančių dalyvauti Projekto JUNGTYS, Jaunimo garantijų iniciatyvos veiklose, duomenis dalyvio statusui patvirtinti (vardas, pavardė, asmens kodas, savivaldybė, registruotas ar ne Užimtumo tarnyboje prie Socialinės apsaugos ir darbo ministerijos (toliau – Užimtumo tarnyba), dirba ar nedirba pagal darbo sutartį arba darbo santykiams prilygintų teisinių santykių pagrindu, yra ar nėra savarankiškai dirbantis asmuo pagal Užimtumo įstatymą, mokosi ar nesimoko) ir jo pasikeitimui NEET ar MGT jaunuoliui užsiregistravus Užimtumo tarnyboje, įsidarbinus, pradėjus savarankišką veiklą ar pradėjus mokytis (registracijos Užimtumo tarnyboje data, darbo, savarankiškos veiklos ar mokymosi pradžios data) nustatyti, taip pat duomenis, patvirtinančius, kad jaunas žmogus, baigęs dalyvauti veiklose, ne vėliau kaip per 4 savaites (28 kalendorines dienas) užsiregistravo Užimtumo tarnyboje, pradėjo mokytis (mokosi) ar dirbti (dirba) arba vykdo savarankišką veiklą (registracijos Užimtumo tarnyboje data, darbo, savarankiškos veiklos ar mokymosi pradžios data) administravimo tikslu yra tvarkomi fizinių asmenų duomenys, atidžiai perskaitykite šį pranešimą.

1. **Kokia yra šio dokumento paskirtis?**

Šiame pranešime atsakome Jums į svarbiausius klausimus apie tai, kaip mes renkame, naudojame ir saugome informaciją apie fizinius asmenis, kurių asmens duomenis tvarkome įgyvendindami Jaunimo garantijų iniciatyvą, projektą JUNGTYS. Taip pat aprašome, kaip Jūs, kaip duomenų subjektas, galite įgyvendinti savo teises, nustatytas BDAR III skyriuje. Jei turite kokių nors klausimų arba bet kuri iš šio pranešimo dalis yra neaiški, mes esame pasirengę Jums padėti, kaip tai aprašyta pranešimo 6 punkte.

1. **Kas yra atsakingas už Jūsų (bei atstovaujamo asmens) asmens duomenų tvarkymą bei apsaugą?**

Už Jūsų (ir Jūsų atstovaujamo asmens) asmens duomenų tvarkymą atsakingi:

**Duomenų valdytojas**: Jaunimo reikalų agentūra

**Juridinio asmens kodas:** 188681478

**Pašto adresas**: Vytenio g. 6 (įėjimas iš Šviesos gatvės), LT-03113 Vilnius

**Telefono ryšio numeris**: +370 634 08299

**Elektroninio pašto adresas:** info@jra.lt

**Duomenų apsaugos pareigūnas:** Inga Dilienė, tel. Nr.+37061542419, el. p.dap@jra.lt.

1. **Kokius duomenis apie Jus renkame, kuo remdamiesi ir kiek laiko juos tvarkome?**

Informuojame, kad Jums Agentūrai pateikus šį privatumo pranešimą, Agentūroje bus tvarkomi šie Jūsų asmens duomenys:

|  |  |
| --- | --- |
| Asmens duomenų kategorijos | • pageidaujančio dalyvauti projekto JUNGTYS, Jaunimo garantijų iniciatyvos veiklose dalyvio statusui patvirtinti subtikslu tvarkomi asmens duomenys: vardas, pavardė, asmens kodas, savivaldybės, kurioje dalyvis gyvena, pavadinimas, lytis, parašas, telefono nr. ir (arba) elektroninio pašto adresas, priklausymas socialinei grupei, išsilavinimo lygis, užimtumas ar registruotas Užimtumo tarnyboje, dirba ar nedirba pagal darbo sutartį arba darbo santykiams prilygintų teisinių santykių pagrindu, yra ar nėra savarankiškai dirbantis asmuo pagal Užimtumo įstatymą, mokosi ar nesimoko;• statuso pasikeitimui, užsiregistravus Užimtumo tarnyboje, įsidarbinus, pradėjus savarankišką veiklą ar pradėjus mokytis (registracijos Užimtumo tarnyboje data, darbo, savarankiškos veiklos ar mokymosi pradžios data) patvirtinti naudojami duomenys;• duomenys, patvirtinantys, kad jaunas žmogus, baigęs dalyvauti veiklose, ne vėliau kaip per 4 savaites (28 kalendorines dienas) užsiregistravo Užimtumo tarnyboje, pradėjo mokytis (mokosi) ar dirbti (dirba) arba vykdo savarankišką veiklą – registracijos Užimtumo tarnyboje data, darbo, savarankiškos veiklos ar mokymosi pradžios data;* dalyvavimo individualiose ir grupinėse konsultacijose faktas, trukmė, vieta, įsidarbinimo sutarties sudarymo faktas/savarankiško užimtumo veiklos pažymos išdavimo faktas, mokslų, studijų sutarties sudarymo faktas, darbo paieškos faktas, savanorystės pradžios fiksavimas, atsisakymo tęsti dalyvavimą faktas
 |
| Asmens duomenų šaltinis | Agentūra Jūsų asmens duomenis gauna tiesiogiai iš Jūsų, o taip pat dalyvaudamas Projekte JUNGTYS Jūs suteikiate teisę mums tikrinti Jūsų asmens duomenis iš Užimtumo tarnybos informacinės sistemos, Studentų registro, Mokinių registro, Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro, Ūkininkų ūkių registro ir Lietuvos Respublikos žemės ūkio ir kaimo verslo registro per Užimtumo tarnybos valdomą informacinę sistemą duomenų teikimo sutartyje nustatytomis sąlygomis ir tvarka\*.\*Jei nepageidaujate, kad Jūsų asmens duomenys būtų gaunami iš nurodytų institucijų, tuomet negalėsime suteikti galimybės dalyvauti Projekte JUNGTYS. |
| Duomenų tvarkymo teisinis pagrindas | Asmens duomenų tvarkymas grindžiamas Agentūros ir (arba) Partnerių organizacijos, kurios Jums teikia paslaugas projekte JUNGTYS ir Jūsų pasirašytos Dalyvio apklausos anketos pagrindu (BDAR 6 str. 1 d. b p.), taip pat viešųjų funkcijų vykdymu vadovaujantis Lietuvos Respublikos socialinės apsaugos ir darbo ministro 2019 m. spalio 15 d. įsakymu Nr. A1-614 „Dėl Darbo su jaunimu gatvėje tvarkos aprašo, mobiliojo darbo su jaunimu tvarkos aprašo, atvirojo darbo su jaunimu tvarkos aprašo patvirtinimo, jaunimo informavimo ir konsultavimo tvarkos aprašo ir Jaunimo praktinių įgūdžių ugdymo tvarkos aprašo“, ir 2024 m. kovo 6 d. Centrinės projektų valdymo agentūros ir Jaunimo reikalų agentūros sutartimi Nr. 1F-45(6.26E)/2024/2-2862 projekto JUNGTYS Nr. 07-020-P-0001 (BDAR 6 str. 1 d. e p.), Lietuvos Respublikos socialinės apsaugos ir darbo ministro 2021 m. vasario 4 d. įsakymu Nr. A1-108 „Dėl Jaunimo garantijų iniciatyvos įgyvendinimo veiksmų plano patvirtinimo“, Projekto „JUNGTYS“ Nr. 07-020-P-0001 dalyvių identifikavimo ir paslaugų teikimo tvarkos aprašu, 2024 m. balandžio 14 d. patvirtintu Jaunimo reikalų agentūros direktoriaus įsakymu Nr. 2V-111(1.4E) bei teisėtais interesais (BDAR 6 str. 1 d. f p.) skundų, paklausimų atvejais, archyvavimo tikslams. |
| Duomenų tvarkymo terminas | Projekto JUNGTYS organizavimo metu surinkti Jūsų asmens duomenys saugomi ne trumpiau negu iki 2034 m. vasario 6 d. vadovaujantis Lietuvos Respublikos įstatymais ir 2023 m. kovo 6 d. Agentūros ir Centrinės projektų valdymo agentūros pasirašyta projekto JUNGTYS 07-020-P-0001 sutartimi Nr. 1F-45(6.26E)/2024/2-2862 |

1. **Ar priimame autorizuotus sprendimus? Ar profiliuojame?**

Jūsų atžvilgiu automatizuoti sprendimai nėra priimami. Taip pat Jūsų asmens duomenys nėra naudojami profiliavimo tikslu.

1. **Kam perduodame Jūsų asmens duomenis? Ar perduodame informaciją apie Jus už Europos Ekonominės erdvės ribų?**

Jūsų asmens duomenis perduodame:

* Duomenų tvarkytojams, teikiantiems Agentūrai informacinių sistemų (įskaitant duomenų valdymo sistemas) priežiūros ir kitas susijusias paslaugas.
* Kitiems duomenų valdytojams, pavyzdžiui teisėsaugos institucijoms.

Asmens duomenys už Europos ekonominės erdvės (visų Europos Sąjungos valstybių narių bei Islandijos, Lichtenšteino ir Norvegijos) ribų **nėra** perduodami.

1. **Kokias teises Jūs turite?**

Jei norite imtis žemiau nurodytų veiksmų, prašome kreiptis į Mūsų duomenų apsaugos pareigūną el. paštu dap@jra.lt, kaip tai nurodyta šiame punkte. Atkreipiame Jūsų dėmesį, jog šioms teisėms taikomos įstatymų numatytos sąlygos ir išimtys. Jūs, kaip duomenų subjektas (bei atstovas), turite teisę:

* Žinoti (būti informuotam) apie savo asmens duomenų tvarkymą – šią teisę įgyvendiname Jums pateikdami susipažinti šį privatumo pranešimą (BDAR 13, 14 straipsniai);
* Susipažinti su tvarkomais savo asmens duomenimis (BDAR 15 straipsnis);
* Reikalauti ištaisyti savo asmens duomenis (BDAR 16 straipsnis);
* Reikalauti ištrinti savo asmens duomenis („teisė būti pamirštam“), jei tai galima pagrįsti bent viena iš priežasčių, numatytų BDAR 17 str. 1 d.;
* Prašyti apriboti savo asmens duomenų tvarkymą, kai taikomas vienas iš atvejų, numatytų BDAR 18 str. 1 d..

Jei manote, kad tvarkydami Jūsų asmens duomenis, mes pažeidžiame duomenų apsaugos teisės aktus, turite teisę pateikti skundą Valstybinei duomenų apsaugos inspekcijai paštu L. Sapiegos g. 17, LT-10312, Vilnius, el. paštu ada@ada.lt ar kitais Valstybinės duomenų apsaugos inspekcijos interneto svetainėje ([www.vdai.lrv.lt](http://www.vdai.lrv.lt)) pateikiamais būdais.

Jeigu Jūs turite klausimų, komentarų ar nusiskundimų, susijusių su tuo, kaip mes renkame, tvarkome Jūsų duomenis, mūsų duomenų apsaugos pareigūnas gali Jums padėti.

Kreiptis dėl savo teisių įgyvendinimo galite Agentūros nustatyta tvarka. Ši tvarka reglamentuota Agentūros Duomenų subjektų teisių įgyvendinimo taisyklėse, kurias galite rasti Agentūros internetinėje svetainėje https://jra.lrv.lt/lt/asmens-duomenu-apsauga/.

Kilus klausimams ar norėdami įgyvendinti savo teises, susisiekite su mumis el. paštu info@jra.lt arba atvykite Agentūros adresu Vytenio g. 6 (įėjimas iš Šviesos gatvės), LT – 03113, Vilnius.

1. **Ko mes iš Jūsų prašome?**

Iš Jūsų, kaip duomenų subjekto, prašome:

* Užtikrinti, kad Agentūrai teikdamas, reaguodamas ar kitaip tvarkydamas asmens duomenis turite teisę tai daryti;
* Užtikrinti Agentūrai pateiktų asmens duomenų teisingumą ir tikslumą. Pasikeitus Jūsų nurodytiems asmens duomenims ar kitai susijusiai informacijai, prašome Jūsų nedelsiant, bet ne vėliau kaip per 5 (penkias) darbo dienas, apie tai informuoti Agentūrą.
1. **Ar šis pranešimas bus atnaujintas?**

Šis privatumo pranešimas yra peržiūrimas ir, nustačius poreikį, atnaujinamas bent kartą per metus. Paskutinį kartą pranešimas atnaujintas: 2024 m. gegužės 21 d.

Mūsų interneto svetainėje <https://jra.lrv.lt/lt/> visuomet skelbiama aktualiausia šio Privatumo pranešimo versija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_